男親女愛

《男親女愛》，係香港無綫電視翡翠台時裝處境喜劇，喺2000年2月21號至7月7號期間首播，共100集，由鄭裕玲同埋黃子華領銜主演，並由原子鏸、鄧健泓、苑瓊丹、胡楓、陳彥行、蕭亮、蔣志光、阮小儀同埋楚原聯合主演，監製徐正康。

呢套劇創下非黃金時段最高收視，平均35點、最高50點嘅收視紀錄。呢個紀錄同後來2005年《大長今》、2008年《溏心風暴之家好月圓》同埋2009年《宮心計》持平。 2000年劇集播完後曾推出舞台劇，係無綫少數接住有推出舞台劇嘅電視劇。 2004年，喺同樣由徐正康執導嘅電視劇《棟篤神探》入面，除了黃子華、蔣志光同埋胡楓等主要演員外，亦有唔少喺呢套劇參演過嘅演員參演該電視劇。

獎項 

2000年萬千星輝頒獎典禮 - 本年度我最喜愛的電視女主角：鄭裕玲
 2000年萬千星輝頒獎典禮 - 本年度我最喜愛的電視角色：鄭裕玲 - 毛小慧
 2000年萬千星輝頒獎典禮 - 本年度我最喜愛的電視拍檔：黃子華、鄭裕玲 - 余樂天、毛小慧
 提名萬千星輝頒獎典禮2015 - 最受歡迎經典劇集
2000年無綫電視劇集